Cesarhanmun/geonobi-data huggingface dataset:
地名: 鳳山 (黄海道, 郡)
年: 1519.0

○領議政鄭光弼、左議政申用漑、右議政安瑭、禮曹判書李繼孟、左參贊李長坤、戶曹判書高荊山、工曹判書金克愊、右參贊金安國、吏曹判書申鏛、禮曹參判權橃、參議朴壕等會賓廳, 議更遣奏請使事及命官時宣制, 文化、鳳山、載寧等官移排, 平安兵使挈家, 永興判官革罷, 麻田、積城合幷便否。 傳于光弼等曰: "予意四王事, 雖未蒙允, 宗系一事, 已有勑旨。 今但謝蒙準事而已, 不必待改四王事, 然後竝謝之也。 先謝宗系之事, 卽遣奏請使, 言于朝廷曰: ‘宗系一事, 旣蒙準矣, 弑四王事, 尙依舊不改, 將以得請爲期’ 云, 何如? 謝恩表辭, 亦可熟議。 此乃大事, 赴京使价, 雖似煩擾, 不可以謝恩使, 兼奏請也。" 光弼等啓曰: "見勑書所載, 則人皆有未盡之心。 當初禮部入奏時, 竝入四王事, 而勑書則無之。 今欲更奏洗雪, 孝之至也, 然祖宗革代之際, 不無未盡之事, 强欲辨之, 則辭屈而理不直矣。 初遣奏請時, 未及參議之人, 或謂其不可不奏, 而今則同辭, 以謂不可更奏云。 表辭則當以宗系辨誣等事, 泛然以謝可也。" 傳曰: "禮部覆奏, 雖竝稱兩事, 而皇帝則只許一事, 不可泛然謝之也。 初若不奏則已, 旣擧二事, 而只得準一事, 今不更請, 又從而竝謝, 似不以誠也。 予意以爲不可不遣使更請也。" 光弼等又啓曰: "製勑而不及四王事者, 必有其意。 今雖更請, 必不從外國之言, 而復降勑旨也。 且祖宗事, 豈能盡善? 假令絶之而不許, 則又將何辭? 表辭則雖無謝旨, 旣有禮部覆本, 可以微辭謝之也。" 傳曰: "朝廷所議, 豈偶然乎? 予亦不敢自斷, 然事甚重大。 若不得其宜, 則非徒有議於一世, 抑亦取譏於後世也。 大臣之意以爲更請而不得, 則後事爲難。 中朝雖曰: ‘爾祖乃弑四王, 我國當以誠請改’, 皇帝亦豈必曰: ‘爾祖眞弑四王’ 乎? 不過曰: ‘祖宗所定條章, 難可改之’ 而已。" 光弼等啓曰: "今若更請, 而優辭以答則已, 如有不美之辭, 則是自暴白祖宗之事, 大不可也。 革命之時, 有所未盡, 而强辨奏請, 其於事上之道, 亦不敬矣。 在太宗朝, 宜若竝奏兩事, 而只請宗系一事者, 必有其意也。 表辭則泛稱改正宗系等事, 而謝之何如?" 傳曰: "太宗朝不發明之意, 予未及知, 大臣已知予意, 而予亦知大臣之意也。" 光弼等議啓曰: "永興府獄訟, 則似不煩擾, 然因其邑百姓之請革而革之, 不合於事體。 請勿擧行。 若可以革, 則監司必將啓之矣。" 又啓曰: "宣制, 祖宗所不爲, 行之無益。" 光弼、用漑、長坤、安國、申鏛議曰: "平安兵使 挈家赴任, 載在法典, 行之已久, 今不可輕改。 但營奴婢, 不爲不多, 而役及府奴婢, 果爲未便。 今後在寧邊本營及昌州行營分防時, 衙屬、虞候、評事、軍官、審藥、營吏、六房等, 一應帶行人支供, 皆以營奴婢, 分番使役何如? 鳳山、載寧、文化三邑, 疾癘興行, 非但邑人多致夭扎, 守令亦多死亡, 不可不爲救之之方, 依本道觀察使所啓, 鳳山則束草豆等,
                【地名。】
              
              載寧則閑井里, 文化則看之川等地, 待豐年移邑何如? 且今觀京畿觀察使啓本, 麻田、積城兩邑, 合倂移排, 似可蘇復。 但沿革事重, 未可輕議。 積城地廣且饒, 寬其力役, 則蘇復可冀, 麻田殘弊尤甚, 幾不可支。 姑以禾津里五十餘戶所居之地, 竝民戶割給, 以紓民力爲當。 但慮移屬之民, 憚於小邑之役, 潛移他境者, 間或有之, 令觀察使嚴加禁斷。 且加存恤安業何如?" 悉從之。 光弼等又啓曰: "今之謝恩表, 雖有可製者, 然崔淑生, 自少精於其業, 宜使淑生製之, 而無職者, 不可牌召。 遣史官諭以今日所議之意, 令製之何如?" 傳曰: "可。"
地名: 鳳山 (黄海道, 郡)
年: 1524.0

○己亥/。 南袞、李惟淸、權鈞
              
                【三公。】
              
              高荊山、安潤德、柳潤年、韓亨允
              
                【備邊司。】
              
              李荇、洪淑
              
                【贊成。】
              
              李沆
              
                【參贊。】
              
              金錫哲、沈順徑、李之芳、李思鈞
              
                【備邊司。】
              等啓曰: "平安道癘疫事, 臣見朝報, 甚爲驚愕, 不得思其止熄之道耳。 文宗朝親製祭文致祭後, 病果寢熄, 然與此不同。 黃海道
              棘城, 紅巾之賊車多敗亡。 以此, 黃州、鳳山等處, 人多病死, 而文宗親製祭文致祭矣。 今者, 平安道之病, 則非因軍卒之覆亡, 而癘疫熾盛, 徧染各邑, 臣等未知設祭之爲宜也。 癘疫之氣, 至冬當息, 而今亦尙熾, 實爲災變也。 別製祭文, 遣朝官, 設厲祭于中央似宜。 且設祭, 近於禳災。 凡事, 須合於正理然後, 可以示諸民也。 若厲祭則著在祀典, 行之當矣。 一方百姓死, 亡至此, 朝廷雖已修省, 會禮宴亦停之, 以示修懼之意何如? 科擧事, 甚爲重大。 若少有猥濫, 則必罷榜例也。 然黃海道監試, 則雖不同日試取, 他道儒生, 必不及再赴, 故於前日下問時, 臣等以不當改試啓之耳。 庶孽入試, 乃入門時不詳察, 而然也, 非場中猥濫事也。 罷榜, 重大, 今不可改試也。 入居人緩期事, 果於平安道人方死亡, 今以他道之民, 促令入居, 似未便。 然國令已定, 若復開諭緩期, 則似不可也。 平安道癘疫, 若無寢息之勢, 待秋成移入, 若稍歇則待春和入送可也。 今聞, 全羅道入居人, 時方抄發云。 若待其畢抄, 則必至於春時, 至此然後入居事, 令該曹斟酌爲之何如? 善山女樂設立事, 臣等未之詳聞。 若無該曹公事, 而擅便設立, 則當問于本道監司矣。 且平安道監司啓本云: ‘義州築城時, 逃亡軍許接者, 爲半入居, 而其半, 則時未盡入, 若盡抄入則似爲騷擾, 其未入送者, 請令納粟贖罪, 以補軍資何如’ 云。 臣等意以爲, 一般之罪, 其半旣入居, 則收贖補軍, 雖有益於國用, 於事體未便。 請一樣入送何如? 且咸鏡南道兵使崔漢洪啓本言: ‘請於積生驛, 設行營, 防戊’ 云。 知邊事者, 則皆云。 ‘此處地勢宜當。’ 臣等意則以爲, 若設大鎭, 則營奴婢出處無由, 恐未能爲也。 別害地設邑事, 臣等亦以爲, 咸鏡道人物數少, 衙前、官奴婢出處無由, 不可設邑也。 但自閭延、茂昌, 經此地至咸興, 路甚便近。 幸於閭延等處, 有賊變, 則別害之地, 甚孤單。 或以土兵守護, 或令入居, 而城子加築守護事, 令該司爲公事何如?" 傳曰: "祖宗朝遣朝官設祭事, 予亦耳聞而已, 果如大臣所啓, 而與黃海道設祭事, 不同矣, 然依所啓, 於中央之地, 設祭可也。 且今者, 凡宴皆廢。 但正朝會禮宴, 近久不行, 故欲行之, 然上下之禮, 平安然後, 可以會宴也。 今癘疫熾酷, 則會禮宴停之可也。 入居事, 弘文館意以爲, 開春後當入送, 故疏意如此。 然予亦以爲, 病熾之地, 不可驅民入送, 故待其病歇而後, 入送事, 前已傳之矣。 大凡癘疫, 春夏則熾盛, 秋冬則必寢息也, 而今尙熾盛, 其於來春, 待全羅道入居人(必)
                〔畢〕
              抄, 斟酌入送事, 令該曹爲公事可也。 罷榜重事也。 出榜後, 卽罷則猶可也, 出榜已久, 隨所聞請罷, 不可也。 善山女樂擅復事, 其依所啓, 令該曹問于監司。 平安道監司及咸鏡南道兵使馳啓事, 其依大臣所啓, 爲之。"
地名: 鳳山 (黄海道, 郡)
年: 1525.0

○憲府啓曰: "掌隷院訟者, 本宮奴檢丁, 呈本府曰: ‘慈順王大妃殿代奴。’云。 驚問掌隷院則(於)掌隷院亦以 ‘慈順王大妃代奴, 訟之。’云。 大妃殿豈有如此之事乎? 此必中間事也, 請推而罪之。 鳳山君家進上事, 聞, 臨瀛大君神主所在, 若納其家則神主將無所歸。 自祖宗朝, 有大君神主, 則雖其家主自獻, 亦不受也。 彼雖願賣, 請命勿貿。" 傳曰: " 大妃殿代奴云者, 予亦聞之驚駭。 此必內需司奴子冒稱, 而書之者誤書代字也, 其推之。 鳳山君家事, 初命從自願和賣, 而漢城府以此家爲啓, 予豈知臨瀛神主之所在乎? 神主若在, 則不宜納也, 其令勿買。"
地名: 鳳山 (黄海道, 郡)
年: 1543.0

○諫院啓曰: "近來守令, 濫刑無度, 多有枉殺。 鳳山郡守權劭、淸州判官金縉, 性皆悖毒, 撲殺無辜, 非止一二, 恣行淫虐, 略無忌憚。 請竝罷職, 永不敍用, 以懲其餘。 稷山縣監成子淸不能齊家, 以致家內慘酷之變,
                【子淸有婢妾, 其妻用火刑殺之。】
              不合臨民之官, 請遞。" 答曰: "常時官吏濫刑現發, 推之而的實然後, 爲永不敍用。 雖云濫刑, 以時未現出之事, 爲永不敍用何如? 權劭、金縉, 罷之可也。 成子淸事, 如啓。"
地名: 鳳山 (黄海道, 郡)
年: 1548.0

○憲府啓曰: "曩者因加德、天城兩鎭新設, 鳳山、龍仁及星、黃、廣、楊四州殘弊, 以各司奴婢, 移定爲奴婢, 以下三道各官奴婢, 代充其數。 同是吾民, 以此易彼, 非徒事體未便, 官奴移定之際, 京中富商, 外方豪猾之類, 或因交嫁, 或因族屬, 謀就歇役, 捧簡舞術, 富實者竝免官役, 貧殘者偏受其苦, 下三道各官, 因此而彫弊, 誠非細故。 各官奴婢移屬爲各司奴婢者, 請限十年前, 一切刷還本役, 以救各官彫殘之弊。 且咸興、平壤有監司之營, 北靑、寧邊有兵使之營, 營與本府, 各有奴婢, 營奴婢則其數甚多, 而只爲監司、兵使之私役, 府奴婢則其數甚少, 而監司、兵使、府官等支供及一應往來賓价、軍官、雜人饋餉等事, 獨當其苦。 故營奴婢, 日益富盛, 府奴婢日就彫殘。 均是一邑人物, 而分爲二途, 勞逸不均, 請罷營奴婢, 盡屬本府。" 答曰: "限十年前一切刷還, 則其中安業居生者, 不無騷擾之弊, 限三四年前刷還。 營奴婢, 其來已久, 今不可輕易處之。 收議大臣後, 當發落。"
地名: 鳳山 (黄海道, 郡)
年: 1549.0

○戊戌/憲府啓曰: "路傍殘邑奴婢, 不可爲功臣丘史, 已有公論, 故前有占受者, 追改非一。 而前主簿鄭礥, 知鳳山奴婢不可望呈, 詐稱禮賓寺婢子, 受出二口, 其用心, 至爲詭譎。 掌隷院用情定給, 亦甚猥濫, 當以其罪罪之, 而特命只贖, 物情未便。 前主簿鄭礥、判決事金明胤、司評柳祖誼, 請依律治罪。" 答曰: "此人等, 當初皆不知其爲鳳山奴婢, 故爲之, 不須罪之。"
地名: 鳳山 (黄海道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 鳳山 (黄海道, 郡)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。

○推鞫廳啓曰: "金應天、金玉謙、安德男、郭希壽、郭大年、三孫、靑今, 刑問二次, 猶不承服。 當卽加刑, 而徒斃無益, 得情難期。 當初張命壽、金光等, 上疏告變於京中, 下書本道, 而時無憑閱啓聞之事。 田得井, 又以逆謀, 進告于文化。 其言以爲: ‘壬辰年倭變後, 邊遐福與應天同謀。 邊涘不死, 入倭鎭爲左衛將, 來到臨津戰所, 遐福往見, 則邊涘言: 「我國之人, 誘引倭奴反國。 金玉謙, 本道都巡察使, 當爲差授」 云云, 得井箇箇聞知。 今年正月, 邊遐福往還慶尙道, 邊涘左衛將, 鄭八龍首謀事, 閭閻中公然說道’ 云云, 而邊遐福本道承服之招, 則前年十月間, 鳳山、黃州出站軍人等來言, 下三道賊徒結黨, 因此始生逆謀云。 田得井, 壬辰七月所聞之言, 未知出於何人, 及今年正月, 遐福閭閻傳說時, 在何處聽聞, 如此曲折, 更爲詳問於得井, 若以爲遐福所言, 則先與遐福, 對面憑閱, 然後金應天等, 更爲加刑窮問, 使不得遁情。" 答曰: "在本道旣已承服, 且以不關違端, 詰問告者未安。 然當爲議啓。" 回啓曰: "臣等於此獄事, 自昨日反覆量度, 所慮者多。 且觀其受刑者, 皆是走卒、愚民之最疲者。 雖不可臆料其如何, 而案獄之事, 貴在得情, 故欲因告者言端, 而與之憑閱, 以得情狀, 伏承下敎, 詰問告者, 果爲未安。 金應天等姑仍囚, 使不至(經)
                〔徑〕
              斃, 而待姜霖、姜霮之來, 推覈文書來歷端緖而處之。" 答曰: "依啓。"
地名: 鳳山 (黄海道, 郡)
年: 1597.0

○持平南以信
              
                【座目同上。】
              來啓曰: "赴京使臣排定三路事, 知中樞府事具思孟、完山君
              李軸請罷事前啓。 昨日南別宮行幸時, 百官下馬班立, 未退之際, 定遠君所率下人, 與左議政金應南下人持馬者, 爭路相詰, 而宮奴等群聚亂打, 至以上馬臺撲擊, 極其殘傷, 流血淋漓, 擔舁而去。 定遠、順和兩君, 駐馬立視, 終不禁戢。 非但大小侍衛之人相顧失色, 唐人之列立觀光者, 莫不竊語而駭視, 凡在瞻聽, 擧皆驚愕。 請定遠君
              琈、順和君
              &#x248F0;, 幷命推考。 頃日慕華館行幸, 駕過太平館時, 譯官金承德犯馬, 見捉於金吾, 移文刑曹, 使之推治, 而刑曹不爲入啓, 遽照輕律, 諉以夏月, 只令收贖, 凡在見聞, 莫不駭愕。 請刑曹堂上推考, 色郞廳罷職, 犯馬人依律定罪。 黃海監司柳永詢, 以鳳山郡守邊好謙所報, 移文于本府, 咨文齎進宣傳官柳命贍, 來到本郡, 數外驛馬及咨文結裹油紙、草席, 多數責出, 使其奴及驛卒, 捉致下人, 結縛亂打, 至奪所着衣服。 又令奴子, 橫行田野, 逢人卽打, 家家出入, 槍奪
                〔搶奪〕
              爲事云。 命贍所犯, 至爲駭愕。 如此之人, 不可不隨現痛治。 請命罷職。 靑陽縣監李惟恕, 爲人昏庸, 赴任之後, 專不治事, 托以天兵支待, 多作名目, 侵責無藝, 田結出軍, 濫徵價米, 以爲私用之地, 民不能堪。 不可一日在官, 請命罷職。 本縣殘弊已甚, 以慈祥勤幹之人, 各別擇遣。" 答曰: "欲開此路耳, 斷不可。 具思孟等竝推考。 定遠君推考依啓。 旣曰其下人, 則順和君未可竝推。 其以下幷依啓。
地名: 鳳山 (黄海道, 郡)
年: 1601.0

○辛未/大司諫金尙容啓曰: "臣於前月, 因風聞, 將前黃海兵使崔遠, 以稱念之事, 發軍越境, 焚蕩民家之罪, 論啓請罷矣。 臣今以病母相見事, 下去白川地, 久留道內, 詳聞曲折, 則大槪臨海君宮奴稱名人, 欲奪鳳山居人之田, 因成嫌怨, 托以殺人之事, 呈狀於監司, 監司移關於信川官, 使之推覈, 而宮奴仍此乘機逞勢, 誘脅官吏, 調發軍兵二百餘名, 假稱兵使軍官, 越入鳳山之境, 圍住一村, 焚蕩民舍, 至於五十餘家, 燒死者兩人, 打殺者一人, 掠奪牛馬財産, 盡數輸去。 鳳山之民, 驚駭潰散, 莫知所以, 皆歸怨於兵使。 厥後更爲探聽, 始知宮奴與信川官吏之所爲, 而不出於兵使之令。 兵使則實無是事云。 臣當初誤聞道路之言, 論事錯謬, 所失大矣。 不可仍冒言地, 請命罷斥臣職。" 答曰: "初論崔遠也, 予以爲不可, 而必欲强罷, 何意? 夫臺諫者, 朝廷之耳目, 論事之際, 不可不詳且實, 未易任放率, 費却辭說, 無故而罷遞閫帥, 不惟擧措顚倒, 被駁者心不服, 人必侮臺諫, 而輕朝廷矣。 此所以綱紀自壞了也。 豈但一崔遠乎? 勿辭。
                【退待物論。】
              
            

○諫院啓曰: "凡罪人捕捉之時, 若在他境, 則必移文本官, 使之捉送, 例也, 而信川郡守李昌後, 因監司關字, 以鳳山居人朴勗殺人事干推捉事, 不通本郡, 擅自發軍, 越境圍捕, 焚蕩民家五十餘坐, 物情莫不痛憤。 請命罷職。 近來京外奸騙泛濫之徒, 托稱宮奴, 橫行列邑, 奪掠民産者, 不知其幾。 此豈王子之所盡知, 而亦豈盡宮奴哉? 今此鳳山焚蕩殺人之事, 皆是此輩, 中間憑勢所爲。 雖無知小民, 亦知王子之必不爲此事, 而無從辨質, 尙且疑惑。 若使王子得聞此言, 則亦必瞿然驚動矣。 利歸自己, 怨歸王子, 豈不痛哉? 設使有殺人推閱之事, 自可持監司關字, 付於推官, 使之推覈; 而誘脅官吏, 發軍越境, 假稱兵使軍官, 焚蕩人家, 至於五十餘坐, 燒死者兩人, 打殺者一人, 一村牛馬財産, 盡數輸去。 如此之徒, 若不隨現痛懲, 則後弊無窮, 而王子亦不得免於累名矣。 請其時宮奴及假稱軍官者, 摘發拿鞫, 各別重治。 無道主傳令, 而擅自發軍, 越境捕人, 罪莫重焉, 焚蕩民家, 五十餘坐, 殺害人物, 至於三名, 變莫大焉。 道內若有如此之事, 則爲方伯者, 所當卽卽査問, 具由馳啓, 請罪官吏, 而京外傳播, 物論駭憤, 已經累月, 掩置不問, 只爲待罪狀啓, 今始欲査覈追啓云, 其昏不察職甚 矣。 監司成以文, 請命推考。 行司果邊良傑, 以試射三次居首, 至授資憲。 重加爵賞之僭濫, 莫甚於此。 物情莫不駭怪, 請命改正。 鳳山爲郡, 物衆地大, 土俗頑悍, 在平時, 素稱難治。 自經亂離以後, 爲天兵往來, 一路蕩殘無形, 苟非勤幹鎭壓之人, 決難堪任。 新郡守金虎秀, 以蔭官, 別無名稱, 請命遞差, 以曾經臺侍有名望文官, 各別擇遣。" 答曰: "允。 加資事, 不允。 李昌後, 罷職後推考。"
地名: 鳳山 (黄海道, 郡)
年: 1615.0

○乙卯九月初七日庚辰, 中使、宣傳官, 鳳山縣文書搜來, 假都事沈闥罪人
              縣監
              尹珙拿來
              囚。 【申景禧臨訊上言: "曾聞白翎僉使尹璛、鳳山郡守尹珙, 與其族卞悌元、卞忠元等, 謀爲大逆。 欲令璛藏兵海船, 來泊西江
              許頊亭下, 挑出大妃, 懷抱仁城君
              幼子, 潛滯島中立之。 則黃愼、南以恭等, 方謫海西, 可辦一朝廷云。 臣以此言, 傳於李爾瞻, 欲嚴加防備, 此皆臣爲國效忠之事。" 因此又起一獄, 王召問爾瞻, 爾瞻對以不聞, 然逮捕四出, 獄事甚蔓。 景禧在刑訊中, 凡五上逆變, 冀以緩死, 皆不遂而竟斃於杖下。 尹趌、楊時晉, 亦被訊而死, 卒無承服者, 鳴國得保放。 趌姦細險毒, 以附婚申氏, 故得締交爾瞻, 專以構害善良自任。 景禧得趌爲爪牙, 益鴟張, 及其刑死, 人不以冤。 景禧受杖, 每大呼曰: "臣是討逆者也。 大北人雖奴隷, 無一人爲逆賊者, 豈臣爲逆乎?" 王問曰: "大北人爲奴隷者, 誰耶?" 景禧不能對。】
地名: 鳳山 (黄海道, 郡)
年: 1624.0

○命以籍沒奴婢十口, 賜綾原君
              俌, 以籍沒家舍二區, 賜貞愼翁主。 先是, 逆适之變, 管餉使南以雄, 因軍餉告乏, 取用翁主鳳山庄穀二百餘石。 至是, 翁主家呈文戶曹, 請以逆賊家舍, 償其穀價。 上許之。 翁主駙馬, 卽達城尉
              徐景霌也, 不念國事之急, 責償軍興所用, 有若商賈論價者然, 時議鄙之。
地名: 鳳山 (黄海道, 郡)
年: 1668.0

○執義李柙啓曰: "鳳山人全三海爲其父義明, 訟冤于本府曰: ‘郡守鄭東卨潛奸義明所奸之官婢, 因妬含嫌, 搆成罪目, 瞞報監司, 嚴刑而殺之。 三海訴冤于監司, 則諉以前監司處置, 終不推覈云’。 果是實狀, 則事極驚駭。 請鄭東卨拿問定罪, 監司金宇亨亦命從重推考。" 上從之。

○執義李柙啓曰: "鳳山人全三海爲其父義明, 訟冤于本府曰: ‘郡守鄭東卨潛奸義明所奸之官婢, 因妬含嫌, 搆成罪目, 瞞報監司, 嚴刑而殺之。 三海訴冤于監司, 則諉以前監司處置, 終不推覈。’ 云。 果是實狀, 則事極驚駭。 請鄭東卨拿問定罪, 監司金宇亨亦命從重推考。" 上從之。
地名: 鳳山 (黄海道, 郡)
年: 1671.0

○戊午/瑞興人趙大立, 殺其府使李宇柱。 大立以面書員, 盜隱田結事覺, 宇柱欲殺之, 大立遂逃。 是月初七日, 宇柱從冬至使到鳳山, 還至車踰嶺, 大立放砲, 中其要害而走, 宇柱卽死。 事聞, 朝野駭愕。 上下敎曰: "瑞興府殺長吏之變, 極爲驚慘。 本府降號爲縣, 且闔郡停擧。 捕得者重賞之意, 分付諸道, 審加物色, 期於必捉, 府使逢變時, 所率下人, 移囚兵營, 使之嚴治。 初宇柱從者, 皆知爲大立, 而不卽追捕, 官奴太一等, 自其處逃走, 太一之族金好善等五人, 被本官侵督, 密詗大立逃匿處, 相與掩捕押送, 未及官門五里許, 好善發佩刀, 斷其縳大呼曰, 罪人逃矣, 大立遂逸。 蓋好善, 預知大立之謀, 故因大立恐喝之言, 慮其情迹彰露, 故爲解縱。 遂皆嚴刑窮問, 而終不服, 或有徑斃者。 備局以好善情
                〔迹〕
              , 無異大立, 請直爲處斬, 遂命斬于境上, 以警衆。 宇柱所率下人十餘人, 竝加嚴刑, 且本府鄕所等, 不卽報知于監營, 又不來會於府使治喪之時, 亦令嚴刑。 以兵使具鎰, 逢此大變, 不能譏捕, 累度推考, 兼官新溪縣令金弘振, 以專委鄕所, 經還本縣, 下禁府奪其告身。 大立終不就捕。

○戊午/瑞興人趙大立, 殺其府使李宇柱。 大立以面書員, 盜隱田結, 事覺, 宇柱欲殺之, 大立遂逃。 是月初七日, 宇柱從冬至使到鳳山, 還至車踰嶺, 大立放砲, 中其要害而走, 宇柱卽死。 事聞, 朝野駭愕。 上下敎曰: "瑞興府殺長吏之變, 極爲驚慘。 本府降號爲縣, 且闔郡停擧。 捕得者重賞之意, 分付諸道, 審加物色, 期於必捉。 府使逢變時所率下人, 移囚兵營, 使之嚴治。" 初, 宇柱從者, 皆知爲大立, 而不卽追捕, 官奴太一等, 自其處逃走。 太一之族金好善等五人, 被本官侵督, 密詗大立逃匿處, 相與掩捕押送。 未及官門五里許, 好善拔佩刀斷其縛, 大呼曰: "罪人逃矣。" 大立遂逸。 蓋好善與知大立之謀, 故因大立恐喝之言, 慮其情迹彰露, 故爲解縱。 遂皆嚴刑窮問, 而終不服, 或有徑斃者。 備局以好善情跡, 無異大立, 請直爲處斬。 遂命斬于境上以警衆。 宇柱所率下人十餘人, 竝加嚴刑。 且本府鄕所等, 不卽報知于監司, 又不來會於府使治喪之時, 亦令嚴刑。 以兵使具鎰逢此大變, 不能譏捕, 累度推考。 兼官新溪縣令金弘振以專委鄕所, 徑還本縣, 下禁府, 奪其告身。 大立終不得捕。
地名: 鳳山 (黄海道, 郡)
年: 1736.0

○甲寅/大臣、備堂請對引見。 左議政金在魯奏: "畿營所得匿名書, 乃鳳山狂人姜文泰所爲, 語同狂譫, 不足驚動。 文泰以此書付諸撥, 將次傳至高陽, 自畿營已捉致文泰, 渠卽自服, 宜還付海西道臣, 使之嚴刑重勘。" 上從之。 在魯因言李縡、金鎭商有恬退之操, 宜加奬擢。" 上曰: "擢用勤恪者, 乃是實事, 奬進恬退, 終近文具。 李縡身雖退, 而主張時議甚不可。" 在魯力卞而不能解。 在魯又言: "洪鳳祚、徐命珩、洪龍祚、韓德全、李亮臣皆可用之人, 而自上每靳點, 甚可惜。" 上不爲開納。 在魯又言: "星州牧使李誠躋在任夕食猝死, 其妻以銀匙試於口色變, 以諺書呈于兼官, 方囚監嘗之吏。 毒殺命吏, 關係非常, 請遣御史按覈。" 上從之, 以趙榮國爲按覈御史。 後果得衙奴、官婢及邑校裵俊九置毒狀, 竝置法。 濟州民金夏鼎願納私馬二百匹, 牧使
地名: 鳳山 (黄海道, 郡)
年: 1737.0

○上御仁政門, 行朝參。 右議政宋寅明曰: "歲初下敎, 誠意藹然, 而臣忝在三事, 不能導率, 臣之罪也。" 上曰: "左相尋單, 誠是意外。 大官如此, 予實慨然。" 判府事徐命圴曰: "日者星變非常。 目今人才、兵力、關防、邊事無一可恃, 收拾人心, 選用人才, 實爲急務。 請飭兩銓。" 寅明曰: "古人以天無災異, 謂之忘我。 因此爲奮發之端, 則安知非好會耶?" 上曰: "似此規模, 雖有人才, 誠難得用矣。 近來皆用文具, 故循序而進, 人人皆可爲大官, 奈何?" 寅明曰: "廟薦不得不以人望, 循次充選矣。" 因言李縡之爲亞卿, 今數十年, 請加奬擢, 上曰: "爵人徒爲觀瞻乎? 所貴乎恬退者, 以其不累於物欲也。 恬退而爲時象者, 何可用之?" 上命侍衛百官各陳所懷, 無一應旨者。 內需司別提金時健奏言: "內奴推刷, 受賂減貢, 而宮家折受, 不以閑田之弊。" 承旨柳儼曰: "幺麽掖屬, 何敢煩陳? 此不過自備局申飭者耳。" 上然之。 因慨然, 上敎曰: "前則鳳山忠義, 亦陳所懷, 今則惟一內司官而已。"
地名: 鳳山 (黄海道, 郡)
年: 1778.0

○辛未/次對。 領議政金尙喆啓言: "洪忠監司徐有隣狀啓, 條列各邑弊瘼。 以扶餘等三十九邑, 流來初不付種及陳田改量, 適値災年, 勢將待豐擧行, 請就其中尤甚處, 先爲精査, 陳田降等、降續, 隨起隨稅。 德山縣宮房出稅之過濫、栗峰
              三驛馬位田稅之過徵, 亦許改量降等, 從實收稅爲請。 初不付種, 實是諸道通患。 陳田之弊, 己卯査陳之後, 又若是, 陳荒四千餘結有難一時許免, 依道狀, 待年豐以次擧行。 德山縣宮房免稅、栗峰驛馬位田, 前頭改量時, 一體査正爲宜。" 從之。 又啓言: "道啓, 又以永春等三十一邑民少軍多之弊、報恩等十六邑各寺奴婢逃故白徵之弊爲言, 而烽軍之以良私竝定, 所論有據。 監考之以品官差定, 《績典》所載, 依請施行。 忠義、忠翊衛之假稱冒錄, 尤是避役之淵藪, 嚴禁該府, 捧單口傳之弊, 自各其邑, 以可據錄券, 四祖來歷報來後, 始許成給口傳。 將校、監官、面任等名色, 竝以出身鄕品差定, 曾經軍校及冒錄忠義者, 査出移定於選武等相當之役, 實爲良丁稍裕之道, 竝請施行。 甲午減貢時道比摠之朝令, 嶺南則行之, 而本道則不行。 依他道例, 毋論某邑, 以其生産者, 一一査括, 使之從便充額, 以除白徵之弊。" 從之。 又啓言: "慶尙監司李性源狀啓: ‘條列各邑弊瘼, 以爲本道田結, 己卯査陳後, 屢經大水, 虛結白徵, 爲五千餘結, 請査實降續’ 云。 己卯査陳, 不過數十年之間, 隨請隨許, 難繼之道。 請依湖西覆奏, 待年豐改量, 陳田還起, 竝令釐正。" 上曰: "道臣必當詳査, 使之更加親執, 爬櫛狀聞後稟處。" 又啓言: "道啓又以各宮房賜牌奴婢, 勿委宮差, 依宮結收稅例, 自該邑捧納於戶曹, 自戶曹出給該宮房爲言。 賜牌奴婢不過私貢, 地部擧行, 有傷事面。 如有此輩之憑藉作弊, 守令報于道臣, 嚴加懲治, 道臣不能直斷者, 報備局重繩爲宜。" 上曰: "所謂宮差之種種侵虐, 無論大小, 直自營邑, 或刑或杖, 無所不可, 何必自戶曹捧給, 然後除弊乎? 此後復有宮差之貽弊小民, 則監司、守令難免其罪, 另加嚴飭。" 又啓言: "黃海監司徐有寧狀啓, 條列各邑弊瘼, 以鳳山等十邑田稅, 皆詳定作錢, 而訓鍊都監、禁衛營、司饔院保軍身役, 以米豆責納, 民弊多端, 折價以納爲言云。 軍門各司之自京貿米, 勢難許施, 而外邑稱冤, 專由於京司上納時斗斛濫觴之致, 請嚴飭各衙門。" 從之。 又啓言: "道啓又以海州
              首陽山城城內田結, 爲七十六負, 而納稅一如平田, 募民莫可支保。 各山城俱有火田稅, 而本城獨無折受。 以城內田結, 降續火田, 輕其收稅, 付之本城爲言, 請許施。" 從之。 又啓言: "京外過婚、未葬之類, 㝡爲四民之無告者, 請令內而賑廳, 外而諸道, 搜訪顧恤, 俾得實惠下究。" 從之。 仍命五部, 精抄啓聞。 又啓言: "糶糴半留, 法意至嚴, 而近來守令不畏國法, 任自加分, 如向來關西事, 而極矣。 今年八路庶有懲戢之效, 而猶復冒犯, 安得免怙終之律? 請更嚴飭諸道。" 上曰: "所奏甚是, 故犯之罪, 厥有常刑, 另加嚴飭。" 又啓言: "農家移秧, 自是禁令, 而小民爲其省勞, 專取速效。 一遇暵乾, 輒多陳棄, 寧不慨惜? 字牧之官, 身爲田畯, 無失耕播之期, 不奪農時, 尤是要道。 請嚴飭諸道。" 從之。 左議政鄭存謙啓言: "嶺隘封標內, 冒耕放火與松田放火, 同其律, 昭載法典, 而昇平百年, 禁防弛懈, 民不知法。 嶺隘要害處近多間路, 以致莫重關防之因此踈虞, 請行會諸道, 嚴加禁飭。" 從之。
地名: 鳳山 (黄海道, 郡)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 安岳 (黄海道, 郡)
年: 1409.0

○流趙希閔父瑚於平州, 子儉同於陰竹, 柳沂父厚於順興, 子方善於淸州, 善奴於順興, 孝福、莫同於溫水, 尹穆子召南於大興, 周南於新昌, 姜思德子待於安岳, 末同於陽城。
地名: 安岳 (黄海道, 郡)
年: 1425.0

○義禁府拿兪實來, 命同副代言鄭欽之, 更鞫前日所犯, 實盡輸其情。 上曰: "實之母在海州, 除他道付處, 屬所居隣邑載寧官奴, 尹吉亦定於所居近邑安岳官奴。"
地名: 安岳 (黄海道, 郡)
年: 1430.0

○刑曹啓: "全州囚私奴巨乙升, 鬪殺私奴莫山, 安岳囚百姓金上佐, 歐殺其妻內隱伊, 咸興囚私奴春吉, 鬪殺百姓洪末訖金, 請竝依律處絞。" 從之。
地名: 安岳 (黄海道, 郡)
年: 1453.0

○初, 黃海道
              黃州人等上言, 條陳本州之弊: "一, 鄕吏奴婢等, 因惡疾死亡殆盡, 四時立役, 不得番休, 日益殘弊。 又設譯學院, 其供饋生徒及訓導之費, 將不能繼, 乞與平山、瑞興、鳳山、安岳、遂安、白川等邑, 一年相遞。 一, 若中朝使臣來, 則必聚海州、安岳、豐川女妓宴享, 雖無本州之妓, 可矣。 乞限人物阜盛間革罷, 且依安州例, 勿設山棚。 一, 初, 惡疾甚熾, 觀察使裵桓、權克和等啓聞, 設水陸齋於棘城及鳳山
              成佛寺, 厥後病氣稍息。 乞依慶尙道
              見巖寺例給田, 每年春秋, 遣官降香行祭。" 下禮曹議之, 禮曹報政府以啓曰: "譯學宜仍舊。 女妓不可遽革, 刷諸司漏落奴婢, 依定額充給。 山棚, 則令附近諸邑幷力結構。 水陸齋, 則不可, 但令每年春秋行厲祭。" 從之。
地名: 安岳 (黄海道, 郡)
年: 1456.0

○司憲府啓: "通津吏得成、繼山等, 假仗官威, 侵虐貧民, 致五戶流離, 且繼山畜良家女及官婢爲妾, 放恣無忌, 縣監宋瓊疲軟昏迷, 不能制御, 請罷職。" 從之。 瓊自安岳郡事移任通津, 其在安岳也, 考連三中, 例應罷免, 以子益孫功臣, 故得不罷。
地名: 安岳 (黄海道, 郡)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 安岳 (黄海道, 郡)
年: 1470.0

○咸陽郡守朴壽彌、安岳郡守許峻、庇仁縣監金嗣成辭。 大王大妃御崇文堂, 引見謂曰: "近日陳言者, 論弊事甚多, 今但擧其尤者言之。 貢物獐皮, 責出民間; 官家養蠶摘桑 時, 民田踏損, 各年蠲減, 逋負督徵; 侵民漆木, 官不培養, 責納民戶; 學校, 守令、敎官慢不致意, 令學徒廢業; 選上奴抄定時, 守令專委吏手等事。 宜自省念, 以無負委任之意。" 承旨, 將此六事及凡有弊事, 作事目以授。 都承旨李克增草事目以啓: "一, 諸邑守令常時獵獲、獐鹿必多, 其皮足以充貢物, 不必責出民間。 今貢進皮物, 悉徵民間, 其官家所獲, 以爲私用, 甚未便。 一, 諸邑桑木, 專不培養, 養蠶時, 或抄定摘桑軍, 或徵納民家, 踏損田穀, 蠶若不成, 斂於民戶, 買絲上納, 其弊多端。 一, 各年蠲減還上文簿, 守令等不明白施行, 致令濫徵, 民不被實惠。 一, 諸邑奴婢選上抄定及收貢時, 守令不親自檢覈, 委諸執吏, 貧殘之戶, 不能賂遺, 則定選上, 或徵貢, 富實之戶, 行賂得免, 其弊不貲。 一, 漆木, 國用最緊, 守令用心培養, 則不必採於民間, 今專不培養, 責納民間, 甚不可。 一, 諸邑校生, 守令不用心勸勵, 敎官又不勤訓誨, 因此無一人專業, 而敎官, 則日與守令遊宴, 甚非委任之意。 一, 一邑之內, 有內需司奴婢、大君ㆍ諸君奴婢、宰相奴婢, 而常例徭賦, 悉加於無勢平民, 民之受苦以此, 守令所宜省念。 一, 古人云: ‘刻木爲吏, 期不對。’ 此疾吏之甚也。 人吏承差, 出入民間, 則其侵漁多端, 民不能堪。 守令有令民之事, 則當差其面監考、勸農、里正等, 不必遣吏。" 傳曰: "宜添錄 ‘獄囚速決毋留滯’ 一條。"
地名: 安岳 (黄海道, 郡)
年: 1476.0

○刑曹啓: "私奴麻同與黃州女妓降蓬萊和奸, 黃海道觀察使李淑琦、都事金仲演、黃州牧使任淑、豐川府使金義童、安岳郡守睦哲成、長連縣監朴崇之、文化縣令崔璘, 當考案時, 不詳覆其實, 論以强奸, 至於失入, 請幷推鞫。" 命守令、都事罷職, 令司憲府拿來鞫之, 幷推觀察使。

○壬寅/初私奴麻同奸黃州妓蓬萊仙, 本州牧使任淑、判官朴文星及差使員豐川府使金義童、長連縣監朴崇之、安岳郡守睦哲成等論以强奸, 觀察使李淑琦亦以强奸治之。 麻同母上言, 遣司饔院僉正丘致崐往鞫之, 乃和奸也。 命悉罷任淑等職, 下義禁府鞫之, 至是禁府以淑琦、任淑杖一百, 文星、義童、崇之、哲成杖六十徒一年擬律以啓, 命功臣, 除杖有徒; 而非功臣, 決杖除徒。
地名: 安岳 (黄海道, 郡)
年: 1482.0

○司憲府據黃海道觀察使啓本啓: "安岳郡守郭順宗, 到信川, 與本邑守同坐, 使官婢于同, 唱歌行(酉)
                〔酒〕
              , 謀欲通奸, 囚其本夫, 終夜率宿, 縱恣無狀, 不宜臨民。 請罷黜。" 從之。
地名: 安岳 (黄海道, 郡)
年: 1512.0

○乙丑/御朝講, 講《易》豐卦。 檢討官朴祥曰: "豐亨之世, 人君縱恣驕滿, 鮮能保其豐亨之業。 秦皇、漢
              武、隋
              煬、唐
              明, 皆當豐亨之運, 而不能保其豐亨之業者, 驕滿矜喜之心勝也。 人君當豐亨之時, 保其常道, 慮其過盛, 常懷憂戒之心, 使不至於過盛, 然後能終保其豐亨之業也。 今國家凋弊之餘, 不可謂豐亨也, 當常戒謹, 以致豐亨也。" 正言金世準曰: "張琳事, 於經筵, 臺諫、弘文館啓之已久, 而至今未允, 不勝缺望。 臣等欲正風俗, 礪廉恥, 故論執如此。 頃者敎云: ‘琳之罪大矣。’ 罪大故臣等論啓至此耳。 前日韓汲事, 皆已推之, 而使禁府更推汲幾免, 以所犯甚重, 故終不得免。 今琳所犯, 決不可放焉。 魚箭事, 雖敎以祖宗朝爲之, 然人君無私藏, 豈可以祖宗所行, 取以爲法乎? 以內需司奴婢之貢, 補軍資, 此甚美事, 又安可以魚箭, 償其價乎? 以價爲言, 識者所羞, 況人君乎? 許淳人物, 無異於衆人, 且無功勞, 不可授判官也。 蠶室官員, 以養蠶居右, 先敍以爵, 有功於國家者, 亦賞以官爵, 則無輕重之別矣。 南北防禦之士, 親冒矢石者, 不得官爵, 而安坐養蠶者, 反受官爵乎?" 古云: ‘后從諫則聖。’ 近來臺諫所啓, 一未蒙允, 拒諫甚矣。 頃者以言辭之錯, 下臺諫于獄, 人君累德, 莫大於此。 太宗朝臣下, 有以毋如辛禑啓之, 成宗朝孫舜孝曰: ‘無若丹朱傲。’ 而其時不惟不怒, 反加褒賞之恩。 殿下卽位之初, 不樂臺諫之言, 臣竊疑聖明在上, 而何以若是乎? 自後殿下, 月異而歲不同, 終至於繫臺諫, 不勝缺望。 廢主以拒諫而亡, 然其初未嘗不納。 殿下則卽位未久, 而拒諫如是。 《書》曰: "與治同道, 罔不興, 與亂同事, 罔不亡。’ 殿下近日所爲之事, 其可謂與治同道乎? 臣謂與廢主無異。 方輪、呂衡、洪泰孫事, 久啓而不允, 大臣言之, 然後乃命遞之。 若大臣不言, 則終必不允。 是雖臣等言不激切之所致, 然殿下之德, 豈不有累乎?" 領事成希顔曰: "觀中原之事, 不至危急, 似無汲汲措置之事。 然若蒙古
              (如眞)
                  〔女眞〕
                
              , 起而爲亂, 則害或及於我(彊)
                〔疆〕
              , 武備諸事, 不可虛踈。 近日閱武, 當命爲之。 然別遣一宰相, 以觀兵馬、器械爲當。 有武才文臣, 雖有胸中謀略, 然與武士, 不相接, 亦當遣之, 與武士習觀武備。" 上曰: "然。" 希顔曰: "咸鏡、平安等道, 間有登第之人, 而黃海道則自經亂而後, 絶無焉。 今聞安岳郡守鄭叔垠, 雖非文臣, 聚童蒙, 別立學舍以處之, 其初一百五十人, 中則百八十人, 終至二百人, 雖小吏, 亦誦《論語》、《孟子》。 臣欲啓久矣, 而以傳聞未信也。 近見沈貞
              
                【以黃海監司新遞而來。】
              問之, 貞答曰: ‘貞留安岳, 三四日考講, 無不能誦, 深服之, 令貿細布, 造頭巾以給之。’ 云。 臣意以爲, 叔垠遞來後, 繼遣文臣, 訓導亦令擇差, 褒奬叔垠, 以興文風, 則於國家大有益矣。 且召沈貞問之。" 上曰: "守令興學校, 在七事, 然守令皆如叔垠, 則人材多出矣。"
地名: 安岳 (黄海道, 郡)
年: 1517.0

○聽朝啓。 承旨尹殷輔, 進啓典獄囚鳳山人金閏孫事: "閏孫自丙子年得病, 一日棄母與妻, 橫行乞食, 到猪灘院樓, 招院主, 以刻御字小牌, 出示之曰: ‘生殺與奪之權, 皆在此牌。’ 適有申叔康者到院, 指爲無禮, 卽令院主, 索劍將斬, 左右皆惑之。 又解叔康所着之衣, 而自衣搜囊中文字三紙以示之。 一書, 新及第通政大夫安岳郡守; 一書, 通訓江陰縣監; 一書, 天命御王崇政大夫金閏孫, 皆踏印三處。 招服俱實, 斬不待時。" 領議鄭光弼曰: "觀閏孫所爲之事, 乃顚狂之致。 然減死處決, 何如? 若流于遠地, 則不無傷人之慮, 保授一族, 使不得他適, 至當。" 吏曺判書南袞曰: "其所爲, 雖顚狂, 而妖言惑衆, 刼人財物, 原其情則依律罪之, 似當。" 上曰: "可減死。" 殷輔又啓龍岡囚朴守永事: "守永以其妻炊食失時相鬪, 妻出走仆死。 究其根脚, 則守永通奸雇工婢, 妬嫉之所致也。 論以殺妻律, 絞待時。" 上曰: "罪雖如此, 情在可恕, 其減死。"
地名: 安岳 (黄海道, 郡)
年: 1526.0

○己亥/黃海道觀察使尹止衡馳啓曰: "安岳居私奴崇伊, 通其主尹琦之妹貞守。 貞守乃故生員姜濬之妻, 濬死, 未閱三年, 而貞守在衰服之中, 歸家, 會族黨宴樂, 夜深乃罷。 奴崇伊, 收拾庭中散器之際, 貞守自房內出, 潛招崇伊, 執帶牽致房中, 而奸之, 至於懷娠。 後乃事覺, 囚鞫貞守、崇伊皆服, 事證亦明白。" 傳曰: "雖死囚, 如印信僞造、强盜等事, 則視此爲輕。 此則綱常大罪, 不容於天地間, 豈可一刻延生? 卽下刑曹, 令速報府, 捧結案。 近日承旨多有故, 然三員亦足以啓, 無事日啓覆亦可。"
地名: 安岳 (黄海道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 安岳 (黄海道, 郡)
年: 1612.0

庭鞫。 捧黃赫妾囀春鷪
              元情
              招, 供云: "身是安岳娼妓也。 與赫所居信川地相近, 故與赫交嫁往來, 今七年矣。 金直哉則今始聞名, 與赫交遊, 萬無其理。 晉陵君前後不來信川, 隔壁僧語傳書事, 尤不聞知。" 云云。 又捧婢春伊･春化･連春･莫德･銀時、奴連厚･夢和･張右･仁國招, 皆以柳彭錫奴婢, 拿來者也。 春伊等供招, 皆無所聞知, 連厚等四人供招, 皆非其奴, 但居近其家, 故本郡勒爲奴子, 而捉送云云。